РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 25

от заседание на комисия ”Управление на собствеността”
към Пленума на Висшия съдебен съвет, проведено на 19.04.2017 г.

Днес, 19.04.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Юлиана Колева

	ОТСЪСТВАТ: Милка Итова и Димитър Узунов.

           От администрацията на ВСС присъстват: инж. Добромира Димитрова – главен експерт в дирекция „Управление на собствеността на съдебната власт”,  Анжела Цветанова - младши експерт в дирекция „Управление на собствеността” и Владимир Димитров - старши експерт - юрист в дирекция „Управление на собствеността“.

1. ОТНОСНО: Решение на Комисия „Бюджет и финанси”, взето по протокол № 14/05.04.2017 г. относно сезиране на министъра на правосъдието за осъществяване на охраната на сградата, предоставена за нуждите на СРС и СРП, намираща се в гр. София, бул. „Ген. М.Д. Скобелев” № 23.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПОТВЪРЖДАВА решението си, взето по протокол № 20/27.03.2017 г., т. 1.

1.2.	УВЕДОМЯВА Комисия „Бюджет и финанси за следното:
1.2.1.	С Решение по протокол № 40/03.11.2016 г., т. 51 Пленумът на Висшия съдебен съвет е сезирал министъра на правосъдието да създаде спешна организация за охрана на обект: „Проектиране и извършване на СМР по преустройство на сграда за нуждите на СРС и СРП”, намираща се в гр. София, бул. „Ген. М.Д. Скобелев” № 23.
1.2.2.	С Решение по протокол № 35/24.10.2016 г. Комисия по правни и институционални въпроси е взела решение, че няма пречка да се заплатят направените разходи за охрана на обект: „Проектиране и извършване на СМР по преустройство на сграда за нуждите на СРС и СРП”, намираща се в гр. София, бул. „Ген. М.Д. Скобелев” № 23.
1.2.3.	С решение по протокол № 42/09.11.2016 г., т. 35 Комисия „Бюджет и финанси” дава съгласие за извършване на разход и заплащане на охрана за месеците юли, август, септември и октомври 2016 г. на обект: „Проектиране и извършване на СМР по преустройство на сграда за нуждите на СРС и СРП”, намираща се в гр. София, бул. „Ген. М.Д. Скобелев” № 23. В същото решение КБФ е дала съгласие за извършване на разход за всички следващи фактури, постъпващи до окончателното приемане на обекта.

2. ОТНОСНО: Изтичане на договор за наем на недвижим имот – частна собственост, намиращ се в гр. Девня, кв. „Повеляново”, бл. 7, ап. №№ 6, 7 и 8, ползван от Районна прокуратура гр. Девня.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОДОБРЯВА предложението за продължаване на договорните отношения със собственика на имота, намиращ се в гр. Девня, кв. „Повеляново”, бл. 7, ап. №№ 6, 7 и 8, ползван от Районна прокуратура гр. Девня, за сключване на нов договор за наем, по възможност за срок от 5 /пет/ години и при същата наемна цена.
2.2. ПРИЕМА проекта на писмо до управителя на „Интелихаус” ЕООД, с искане за сключване на нов договор за наем, по възможност за срок от 5 /пет/ години и при същата наемна цена.

3. ОТНОСНО: Писмо от главния секретар при администрация на главния прокурор на РБ с приложена информация за апартамент № 7, гр. София, район „Оборище”, ул. „Калиманци” № 7, ет. 2 и наемателя Ася Петрова – заместник на главния прокурор при ВКП.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОДОБРЯВА проект на писмо до министъра на вътрешните работи, за информация относно предприетите действия за предоставянето по реда на ЗДС и ППЗДС на апартамент № 7, гр. София, район „Оборище”, ул. „Калиманци” № 7, ет. 2 на Висш съдебен съвет, с направените корекции.

4. ОТНОСНО: Освобождаване на гаранции за добро изпълнение по договори между „Водстрой ВТ” АД и Министерство на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Внесените гаранции за добро изпълнение по договори, сключени между „Водстрой ВТ” АД и Министерство на правосъдието, както следва:
- по договор № 93-00-644/16.12.2016 г. за „Асансьорна уредба, изграждане на адаптирана тоалетна за инвалиди и ремонтни работи за обновяване на съдебна палата гр. Габрово” – внесена сума съгласно чл. 20, ал. 1 – 6 165 лв.
- по договор № 93-00-206/13.05.2016 г. за „Изграждане на асансьор и доставка и монтаж на платформа за инвалиди за нуждите на Административен съд гр. Габново” – внесена сума съгласно чл. 20, ал. 1 – 2 665 лв.,
Подлежат на освобождаване.
4.2. ИЗПРАЩА преписката на комисия „Бюджет и финанси”, за съгласуване на изплащането.

5. ОТНОСНО: Предприети действия във връзка с изпълнение на решение по т. 3.2. от протокол № 22/03.04.2017 г. на Комисия „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА за сведение доклада от Лидия Кирилова – главен експерт в дирекция „УССВ”, относно осигурен достъп до регистъра на недвижимите имоти на съдебната власт на членовете на ВСС и на всички служители от дирекция „УССВ” при спазване на изискванията за информационна сигурност.
5.2. ВЪЗЛАГА на главния секретар на ВСС да бъдат определени ролите на потребителите и техните права за достъп до регистъра на недвижимите имоти на ВСС, съгласно предложението в доклада по т. 1, като с изрична заповед определи Лидия Кирилова – главен експерт в дирекция „УССВ” с права за администриране.
5.3. ПРИЕМА структурата на регистъра /вид и форма/ в наличните три файла с разширение xls.
5.4. ИЗПРАЩА доклада по т. 1 на дирекция „Бюджет и финанси” за становище относно необходимостта от достъп до регистъра на недвижимите имоти на ВСС на определени служители от нея с права за разглеждане.
5.5. ВЪЗЛАГА на експертните сътрудници на дирекция „Управление на собствеността на съдебната власт” да се подготви информация за създадения регистър, която да се внесе за сведение в Пленума на ВСС.

6. ОТНОСНО: Доклад от дирекция „Правна” относно решение на комисия „Управление на собствеността”, взето по протокол № 23/05.04.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРИЕМА за сведение доклада от дирекция „Правна” относно решение на комисия „Управление на собствеността”, взето по протокол № 23/05.04.2017 г.
6.2. ВЪЗЛАГА на главния секретар на ВСС да бъде изготвена справка относно разходваните средства през последните дванадесет месеца за възлагане на услуги /с код 79131000-1/ с идентичен на обществената поръчка предмет: „Изготвяне на пазарни оценки за целите на финансовото отчитане на недвижимите имоти, инвестиционните имоти /в строеж/ и инфраструктурни обекти, предоставени на ВСС за нуждите на съдебната власт”.
6.3. ИЗПРАЩА решението по т. 6 от настоящия протокол на главния секретар на ВСС.

7. ОТНОСНО: Писмо от Агенция по геодезия, картография и кадастър, вх. № ВСС-3271/12.04.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОДОБРЯВА проект на писмо до началника на служба Геодезия, картография и кадастър във връзка с изменение на кадастралната карта и кадастралните регистри на гр. Царево по отношение на сграда с административен адрес гр. Царево, ул. „Крайморска” № 26.

8. ОТНОСНО: Писмо от Агенция по геодезия, картография и кадастър, вх. № ВСС-3271/12.04.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ОДОБРЯВА проект на писмо до началника на служба Геодезия, картография и кадастър във връзка с изменение на кадастралната карта и кадастралните регистри на гр. Малко Търново по отношение на сграда с административен адрес гр. Малко Търново, ул. „Райна Княгиня” № 3.

9. ОТНОСНО: Писмо от главния секретар на ВСС с приложен доклад от Съвета за координиране действията на органите на съдебната власт по участие в международни проекти и програми към ВСС /неподписан/, създаден с решение на ВСС по т. 69 от протокол № 38/02.07.2015 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА за сведение писмото на главния секретар на ВСС ведно с приложения доклад от Съвета за координиране действията на органите на съдебната власт по участие в международни проекти и програми към ВСС /неподписан/, създаден с решение на ВСС по т. 69 от протокол № 38/02.07.2015г.
9.2. ВЪЗЛАГА на експертните сътрудници на дирекция „Управление на собствеността на съдебната власт” да се запознаят с материалите по преписката и да дадат своите предложения, при наличието на такива.

10. ОТНОСНО: Упълномощаване на служител в Апелативна прокуратура гр. Варна за подаване на заявление за данъчна оценка и искане на нов акт за държавна собственост.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ВЪЗЛАГА на експертните сътрудници на дирекция „Управление на собствеността на съдебната власт” да се изготви писмо до главния прокурор на Република България, по компетентност, във връзка с взето Решение от Пленума на ВСС по протокол № 24/09.06.2016 г., т. 27.

11. ОТНОСНО: Обект „Преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана”, намираща се в гр. Петрич, ул. „Лазар Маджаров” № 3”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРЕДЛАГА на г-н Димитър Тончев – главен секретар на Висшия съдебен съвет да допълни своя заповед № ВСС-4990/06.04.2017 г., с която е определен инж. Димитър Шиклев да осъществява контрол и приема изпълнението на договор рег. № 93-00-252/08.08.2013 г. за обект „Преустройство на съществуваща четириетажна административна сграда за нуждите на Районен съд – Петрич, Районна прокуратура – Петрич, СИС, АВ и ОЗ „Охрана”, намираща се в гр. Петрич, ул. „Лазар Маджаров” № 3” със следния текст:
„V. Да съгласува изготвените екзекутиви на проектната документация за строежа.
VІ. В случай на отсъствие на определеното длъжностно лице, същото да се замества от инж. Добромира Димова Димитрова – главен експерт в дирекция „УССВ”, който да отговаря за изпълнението на договора за срока на отсъствие на определеното лице.”
11.2. ИЗПРАЩА решението по т. 11 от настоящия протокол на главния секретар на ВСС.

12. ОТНОСНО: Организация на работата в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ОПРЕДЕЛЯ приоритетните дейности за експертните сътрудници на дирекция „Управление на собствеността на съдебната власт”:
1. Предприемане на необходимите спешни действия за въвеждане в експлоатация на обект: „Преустройство на трети и четвърти етаж от сграда за нуждите на Окръжна прокуратура и Районна прокуратура гр. Кюстендил”; 
2. Предприемане на необходимите спешни действия за въвеждане в експлоатация на обект: „Преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3”;
3. Предприемане на необходимите спешни действия за въвеждане в експлоатация на обект, находящ се в гр. София, бул. „Скобелев” № 23.
4. Предприемане на необходимите спешни действия за въвеждане в експлоатация на обект: „Изграждане на пристройка на топла връзка между обособените части на първия етаж, вътрешно преустройство и ремонта на част от съществуваща административна сграда за нуждите на Административен съд - Видин”, намираща се в гр. Видин, ул. „Цар Симеон Велики” № 3.
5. Организиране и провеждане на неотложни обществени поръчки в изпълнение на Инвестиционна програма на ВСС за 2016 година и 2017 година.
 6. ВЪЗЛАГА на главния секретар на ВСС да предприеме необходимите действия за пренасочване на кадрови ресурс във връзка с обезпечаване на дейността на дирекция „Управление на собствеността на съдебната власт”.
12.2. ИЗПРАЩА решението по т. 12 от настоящия протокол на главния секретар на ВСС.

13. ОТНОСНО: Обект „Преустройство на трети и четвърти етаж от сграда за нуждите на Окръжна прокуратура и Районна прокуратура гр. Кюстендил, намираща се в гр. Кюстендил, ул. „Гороцветна” № 14, по договор рег. № 93-00-491/12.10.2015 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ВЪЗЛАГА на Главния секретар на Висшия съдебен съвет да командирова инж. Добромира Димитрова - главен експерт в дирекция „Управление на собствеността на съдебната власт” и Анжела Цветанова – младши експерт в дирекция „Управление на собствеността на съдебната власт”, които да извършат оглед на част от сграда, намираща се в гр. Кюстендил, ул. „Гороцветна“ № 14, представляваща дела на „Сосиете Женерал Експресбанк“ АД, съгласно решение по т. 6 на протокол № 4/25.01.2017г. на Комисия „Управление на собствеността“.
Инж. Добромира Димитрова да осъществи контрол върху дейността на  комисията, провеждаща 72-часови проби при експлоатационни условия на изградените съоръжения и системи на обект: „Преустройство на трети и четвърти етаж от сграда за нуждите на Окръжна прокуратура и Районна прокуратура гр. Кюстендил”, намираща се в гр. Кюстендил, ул. „Гороцветна” № 14, по договор рег. № 93-00-491/12.10.2015 г. 
Горепосочените лица се командироват за 20 април 2017 г. със служебен автомобил Фолксваген Пасат СА 5850 НР. 
13.2. ИЗПРАЩА решението по т. 13 от настоящия протокол на Главния секретар на Висшия съдебен съвет.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ